ORDE do 24 de marzo de 2009 sobre aprobación definitiva do Plan Xeral de Ordenación Municipal do Concello de Esgos (Ourense).
CONSELLERÍA DE POLÍTICA TERRITORIAL, OBRAS PÚBLICAS E TRANSPORTES — III. OUTRAS DISPOSICIÓNS — 17/04/2009

O Concello de Esgos remite o documento do Plan Xeral de Ordenación Municipal para a súa aprobación definitiva, conforme o artigo 85.5º da Lei 9/2002, do 30 de decembro, de ordenación urbanística e protección do medio rural de Galicia.
I. Antecedentes.
1. Actualmente o Concello de Esgos carece de instrumento de planeamento propio, estando en vigor as normas complementarias e subsidiarias provinciais de Ourense.
2. Con data do 18-2-2005 emitiuse informe previo á aprobación inicial, de acordo co previsto no artigo 85.1º da Lei 9/2002, do 30 de decembro, de ordenación urbanística e protección do medio rural de Galicia.
3. O Concello de Esgos aprobou inicialmente o plan o día 24-2-2006, someteuno a información pública e solicitou os informes sectoriais correspondentes.
4. O Concello de Esgos aprobou provisionalmente, o 1-12-2006, o Plan Xeral de Ordenación Municipal, logo dos informes emitidos polos servizos xurídico e técnico.
5. A Dirección Xeral de Desenvolvemento Sostible (Consellería de Medio Ambiente e Desenvolvemento Sostible) resolveu, con data do 1-10-2007, declarar a inviabilidade do sometemento do Plan Xeral de Ordenación Municipal de Esgos aos trámites previstos no artigo 7 da Lei 9/2006, sobre avaliación dos efectos de determinados plans e programas no ambiente.
6. Esta consellería, mediante Orde do 31-1-2008, acordou, de conformidade co disposto no artigo 85.5º b) da Lei 9/2002, do 30 de decembro, de ordenación urbanística e protección do medio rural de Galicia, non outorgar a aprobación definitiva do Plan Xeral de Ordenación Municipal do Concello de Esgos, e que se debían introducir as modificacións necesarias para corrixir as deficiencias que nela se establecían e ser aprobado de novo polo concello.
7. O Concello de Esgos adoptou o acordo de aprobación do Plan Xeral de Ordenación Municipal o día 27-11-2008.
8. O expediente municipal foi remitido a esta consellería para resolver sobre a súa aprobación definitiva, con entrada no rexistro desta o 15-1-2009.
II. Consideracións e fundamentos.
II.1. A Dirección Xeral de Ordenación do Territorio e Urbanismo eleva un informe-proposta no cal se expresa que no Plan Xeral de Ordenación Municipal do Concello de Esgos aparecen corrixidas as deficiencias sinaladas na Orde do 31-1-2008.
II.2. De conformidade co artigo 89.1º da Lei 9/2002, do 30 de decembro, de ordenación urbanística e protección do medio rural de Galicia, e co artigo 1 do Decreto 188/2008, do 28 de agosto, polo que se establece a estrutura orgánica da Consellería de Política Territorial, Obras Públicas e Transportes, a competencia para resolver sobre a aprobación definitiva dos plans xerais de Ordenación Municipal correspóndelle á conselleira de Política Territorial, Obras Públicas e Transportes.
III. Resolución.
Con base no anterior,
RESOLVO:
1º Outorgar a aprobación definitiva ao Plan Xeral de Ordenación Municipal do Concello de Esgos, de acordo co punto 5.a) do artigo 85 da Lei 9/2002, do 30 de decembro, de ordenación urbanística e protección do medio rural de Galicia.
2º De conformidade co disposto polos artigos 92 da Lei 9/2002, e 70 da Lei 7/1985, do 2 de abril, reguladora das bases do réxime local, o concello deberá publicar no BOP a normativa e ordenanzas do plan.
3º Notifíqueselle esta orde ao concello e publíquese no Diario Oficial de Galicia.
Contra esta orde cabe interpoñer recurso contencioso-administrativo, ante a sala correspondente do Tribunal Superior de Xustiza de Galicia, no prazo de dous meses que se contarán desde o día seguinte ao da súa publicación, segundo dispoñen os artigos 10 e 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 24 de marzo de 2009.
María José Caride Estévez
Conselleira de Política Territorial, Obras Públicas
e Transportes